לוח הבקרה

במערכת ההפעלה חלונות לוח הבקרה (Control Panel) הוא חלק מממשק הניהול הגרפי המאפשר למשתמש במחשב לשנות הגדרות באמצעות תבניות.

התפתחות לוח הבקרה
לוח הבקרה הוצג במערכת חלונות הראשונה (Windows 1.0). 
בחלונות 3.0 הציג לוח הבקרה מבחר קטן של סמלים, החל מחלונות 95 לוח הבקרה ממומש באמצעות תיקייה וירטואלית. כלומר, תיקייה שאינה נמצאת על הדיסק. בפועל התבניות אותן מציג לוח הבקרה ממומשות באמצעות קובצי CPL הנמצאים בספריית System32. החל מחלונות XP ללוח הבקרה שתי אפשרויות הצגה, תצוגה קלאסית ותצוגת קטגוריות אשר המשתמש יכול לבחור ביניהן. על ידי שימוש בהרחבות CPL יכולות תוכנות צד שלישי (שאינן חלק ממערכת ההפעלה) ליצור סמלים אשר יוצגו בלוח הבקרה ובכך לרכז את כל הגדרות התוכנה במקום אחד.

יצירת קובצי CPL
קובץ CPL הוא סוג של קובץ DLL שהסיומת שלו שונתה ומוכלל בתוכו הקוד הבא על מנת לציין את נקודת הכניסה. 
LONG CPlApplet(
 HWND hwndCPl,
 UINT msg,
 LPARAM lParam1,
 LPARAM lParam2
);

פריטים בלוח הבקרה
לוח הבקרה המקובל כיום במחשבים העובדים תחת גרסאות מתקדמות של חלונות כולל את הפריטים הבאים:

 אפשרויות נגישות - אשף נגישות המשמש לשינוי הגדרות למשתמשים מוגבלים כגון זכוכית מגדלת, הקראת טקסט (ACCESS.CPL) כדי להתאים את המחשב למשתמשים בעלי לקות.
 הוספת חומרה חדשה - משמש להתקנת רכיבי חומרה חדשים (HDWWIZ.CPL)
 הוספה/הסרה של תוכניות - משמש להסרת תוכנות שהותקנו באמצעות קובצי MSI והתקנת רכיבי מערכת חלונות (APPWIZ.CPL) 
 עדכונים אוטומטיים - משמש לקביעת הגדרות להורדת עדכונים אוטומטיים (wuaucpl.cpl)
 שעה ותאריך - משמש לניהול השעון, התאריך ואזור הזמן (timedate.cpl)
 תצוגה - משמש לשינוי מראה מערכת ההפעלה (desk.cpl)
 אפשרויות תיקייה 
 בקרי משחק - משמש לשליטה בג'ויסטיק (Joy.cpl)
 אפשרויות אינטרנט - משמש להגדרת אפשרויות אינטרנט ודפדפן כלליות (INETCPL.CPL)
 מקלדת - משמש לשינוי הגדרות מקלדת
 עכבר - משמש לשינוי הגדרות עכבר (main.cpl)
 אפשרויות רשת - משמש לשינוי הגדרות של רשתות (ncpa.cpl) 
 הגדרת רשת ביתית - משמש להגדרה של רשתות קטנות (netsetup.cpl)
 אפשרויות טלפון ומודם - משמש לקביעת הגדרות מודם (telephon.cpl) 
 אפשרויות אזור ושפה - משמש לקביעת מידע על מיקום המחשב הנוכחי (intl.cpl)
 מרכז אבטחה - משמש לשינוי מספר הגדרות הקשורות לאבטחת המחשב (wscui.cpl)
 התקני שמע - משמש לקביעת הגדרות לגבי התקני שמע ומיקרופונים (mmsys.cpl)
 אפשרויות דיבור - משמש לקביעת הגדרות לגבי הקראת טקסט (sapi.cpl)
 אפשרויות מערכת - משמש לשינוי מגוון הגדרות פעולה במחשב (sysdm.cpl) 
 תפריט התחלה ומשימות 
 ניהול חשבונות משתמשים - משמש ליצירת וקביעת רמת הרשאות של משתמשים (nusrmgr.cpl)
 חומת האש של חלונות - משמש לשינוי הגדרות חומת האש (Firewall)
 אשף רשת אלחוטית

רכיבי Windows